Վերջինս անդրադառնում է նաև աշխատանքների կազմակերպման գործընթացին. «Աշխատանքային խմբի առաջին առաջադրանքից պարզ եղավ, որ 12 աշխատանքային օր ժամկետը բավարար չէ լիարժեք քննարկումներ և ուսումնասիրություններ անելու համար։ Բազմաթիվ փաստաթղթեր օբյեկտիվ և սուբյեկտիվ պատճառներով այդպես էլ հասանելի չեղան։ Հնարավորություն չեղավ կատարել տեղազննում ծրագրի տարածքում, ինչպես նաև քննարկումներ անել փորձաքննության դրական եզրակացություններ տված փորձագետների հետ։ Բազմաթիվ հարցեր, որոնց մի մասը նշված է սկզբում՝ այդպես էլ մնացին անպատասխան։ Աշխատանքային խումբը ոչ մի ֆինանսական աջակցություն չստացավ կառավարությունից ուսումնասիրվող տարածք այցելելու կամ տեղի բնակիչների Երևան գալու համար։ Հուսով եմ հաջորդ առաջադրանքի ժամանակ ավելի արդյունավետ կլինի աշխատանքային խմբի գործունեությունը»: